open-index/open-wikipedia-markdown huggingface dataset:
रोसतिलिकोम

**रोस दूरसञ्चार** () रूसको एक प्रमुख लामो दूरी टेलीफोन सेवा प्रदायक हो। यसले घरेलू लामो दूरी सेवा अन्तर्गत कम्पनीको राजस्वको लगभग ५०% प्रदान गर्दछ भने अन्तर्राष्ट्रिय लामो दूरी कलहरूमा लगभग २५% प्रदान गर्दछ।

रोस दूरसञ्चारले सबै स्थानीय सार्वजनिक सञ्चालक सञ्जालहरूलाई लामो दूरी सेवाका लागि एउटै सञ्जालमा जोड्दछ। अन्य शब्दहरूमा, यदि एक प्रयोगकर्ताले लामो दूरीको कल गर्दछ वा इन्टरनेट मार्फत जडान रूस देखि रूसमा वा रूस देखि अन्य कुनै देशमा सम्पर्क गर्दछ भने यो सम्भव छ कि रोस दूरसञ्चारले सेवाको एक भाग प्रदान गर्दै छ। कम्पनीको स्टक व्यापार मुख्यतया मस्को एक्सचेन्जमा आधारित छ। सन् २०१० कम्पनीले ३ जी सेवा सुरूवात गरेको थियोे।

## इतिहास
३० डिसेम्बर, १९९२ मा रूसको राज्य सम्पत्ति समितिको आदेश अनुसार राज्यको स्वामित्वमा रहेको उद्यम रोस दूरसञ्चारको स्थापना गरिएको थियोे जसमा २० राज्य सम्म भेट्ने गरी लामो दूरी र अन्तर्राष्ट्रिय कलहरू समावेश थिए साथै सञ्चार उपकरण इन्टरटेलिकमको पनि आयोजना गरिएको थियो। १९९० को दशकमा, कम्पनी जो स्भियजीइन्भेस्टको एक भाग थियो, त्यतिबेला रूसमा एकमात्र लामो दूरीको दूरसञ्चार सेवा सञ्चालक थियो।

१८ अक्टोबर २००७ मा "रोस दूरसञ्चार" ले आईपी-एमपीएलएस गुणस्तर प्रमाणपत्र प्राप्त गरेको थियोे र त्यसपछि यसले आफुलाई इन्टरनेट सेवा प्रदायकको रूपमा उभ्याएको थियोे।

## स्वामित्व
सेप्टेम्बर २०१८ का अनुसार यसका ३ वटा कम्पनीहरू यसको मालिक कम्पनीको रूपमा रहेका छन् । निम्न उल्लेखित यसका मालिक कम्पनीहरू हुन्:

१) राज्यको सम्पत्ति व्यवस्थापनका लागि सङ्घीय आयोग (४५.०४%),

२) आेएआे मोबिटेल (१२.०१%) र
 
३) भिनेसकनम बैङ्क (३.९६%)

स्वामित्वमा यो दूरसञ्चार कम्पनी रहेको छ ।

## सञ्चालन
रोस दूरसञ्चार सबैभन्दा ठूलो घरेलू मेरुदण्ड सञ्जाल हो (लगभग ५०० हजार किलोमिटर सम्म फौलिएको) र रूसमा लगभग ३५ मिलियन घरहरू सम्म यसको सेवा पुगेको छ । कम्पनीले देशभरका आवासीय, सहकारी र सरकारी ग्राहकहरूको लागि दूरसञ्चार सेवाहरू जस्तै (टेलिफोन, डाटा, टिभी र मूल्य अभिबृद्धि समाधान) प्रदान गर्ने अनुमति लिएको छ । कम्पनीले प्रयोगकर्ताहरूको लागि-अनुकूल प्रीपेड सेवा "कार्टा स्याभ्जि" प्रदान गर्दछ जुन मानिसहरूको लागि इन्टरनेटमा टेलीफोन र पहुँच प्रदान गर्न बनाइएको लामो टेलिफोन कार्ड सेवा हो ।

## सन्दर्भ सामग्रीहरू
## बाह्य कडीहरू
*रूसी र अङ्ग्रेजी भाषामा आधिकारिक वेबसाइट 
*रोस दूरसञ्चार - उपभोक्त वेबसाइट

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
बागेरहाट जिल्ला

**बागेरहाट जिल्ला** () बङ्गलादेशको खुल्ना विभागमा रहेको एक जिल्ला हो । यो जिल्ला बङ्गलादेशको दक्षिण-पश्चिममा पर्दछ । 
## भूगोल
बागेरहाट जिल्ला २१°४९' देखि २२°५९' उत्तर अक्षांश र ८९°३२' देखि ८९°९८' पुर्व देशान्तरणमा अवस्थित छ । यस जिल्लाले बङ्गलादेशको कुल क्षेत्रफल मध्ये ३९५९.११ वर्ग किलोमिटरमा फैलिएको छ । यो जिल्लाको उत्तरमा गोपालगञ्ज र नरिल जिल्लाले घेरेको छ भने बङ्गालको खाडील दक्षिणमा रहेको छ । त्यस्तै गरी पुर्वमा फिरोजपुर, गोपालगञ्ज र विरगुना जिल्ला रहेको छन् भने खुल्ना जिल्ला पश्चिममा पर्छ ।

## जनसङ्ख्या
सन् २००१ को राष्ट्रिय जनगणना अनुसार यस जिल्लाको कुल जनसङ्ख्या १५,४९०,३१ रहेको छ जसमध्य पुरुषको जनसङ्ख्या ८,०४१,४३ छ भने महिलाको जनसङ्ख्या ७,४४८,८८ रहेको छ । यस जिल्लामा मुस्लिम धर्मीहरू १२,३७८,६२ छन् भने ३,०४४,२७ मानिसहरू हिन्दु धर्मीहरू हुन् । त्यस्तै गरी इसाई धर्मको जनसङ्ख्या ५४ छ भने अन्य धर्मका मानिसहरू ४२ रहेका छन् ।

## इतिहास
यो जिल्ला दुई ऐतिहासिक नदिहरु ब्रह्मपुत्र र गंगा नदिको मिलन भएको स्थानमा रहेको छ । बागेरहाट जिल्लामा धेरै संख्या मा मस्जिदहरु भएका कारण यस जिल्लालाई मस्जिदको सहरले पनि चिनिन्छ ।  यस जिल्लामा १५ औँ शताब्दीमा इट्टाको प्रयोग गरेर बनाइएका मस्जिदहरूको सङ्ख्या धेरैमात्रमा छ भने यी सम्रचनाहरू निकै उत्कृष्ट छन् ।

बागेरहाटलाई सन् १९८४ मा जिल्ला घोषित गरिएको थियो । हाल बागेरहाट जिल्ला क्षेत्रफलका आधारमा बङ्गलादेशकै चौँथो सबैभन्दा ठूलो जिल्लाको रूपमा रहेको छ ।

## अर्थतन्त्र
बङ्गलादेशमा रहेका दुई मुख्य बन्दरगाह मध्य एक बन्दरगाह मङ्गोल बन्दरगाह यस जिल्ला रहेको छ जहाँबाट दैनिक हजारौंको सङ्ख्यामा माछाको व्यापार हुने गरेको छ । यस जिल्लामा रामपाल र फकीरहाट गरी दुई उपजिल्ला रहेका छन् । जहाँ मानिसहरूको मुख्य व्यवसाय माछा पालन र माछा व्यापार हो । यस जिल्लाको दुई उपजिल्लामा झिङ्गे माछाको व्यापार हुने भएकाले यी दुई उपजिल्लाले दैनिक लाखौंको विदेशी विनिमय कमाएको छ ।

## यातायात
बागेरहाट जिल्लामा पहिला एक रेल सञ्चारको सुविधा थियो भने हाल यो रेल सेवा बन्द गरिएको छ । ढाकाबाट बागेरहाट जाने सबै भन्दा राम्रो तरिका सडक यातायात हो जसले ५ देखि ८ घण्टा सम्म ढाका पुग्न लाग्छ । हवाई यातायातमा ढाका जान जेसौर विमानस्थल पुग्न पर्छ र त्यहाँबाट थोरै समय गाडीमा हिँडेपछि राजधानी पुग्न सकिन्छ ।http://www.thedailystar.net/newDesign/news-details.php?nid=214399

## धर्म
यस जिल्लामा मुस्लिम धर्मका मानिसहरू १२,३७८,६२ छन् भने हिन्दु धर्ममा विश्वास गर्ने मानिसहरूको सङ्ख्या ३,०४४,२७ रहेको छ । त्यस्तै गरी इसाई धर्मको जनसङ्ख्या ५४ छ भने अन्य धर्मका मानिसहरू ४२ जना रहेका छन् । यस जिल्लामा कुल ७,८१५ मस्जिद रहेको छ भने २३८ मन्दिरहरू रहेका छन् । यहाँ १७ चर्च र ७ चिहानहरू रहेका छन् । यस जिल्लाका मस्जिदहरू मध्य साठ गाम्बुज मस्जिद र डोम्स मस्जिद निकै प्रख्यात छन् भने खान जाहन अलीको चिहान सबैभन्दा प्रख्यात छ ।

## सन्दर्भ सामग्री
## बाह्य कडीहरू
* आधिकारिक वेबसाइट 
* बङ्गलादेश प्रेस क्लबको आधिकारिक वेबसाइट 
* जिल्ला सरकारको वेबसाइट 

श्रेणी:बङ्गलादेशका जिल्लाहरू
नोरी

thumb|नोरी पत्र सुक्ष्मदर्शक यन्त्रबाट हेर्दा, 200× ठूलो पार्दा
**नोरी** (अंग्रेजी Nori, जापानी 海苔) खान मिल्ने समुन्द्री वनस्पतिबाट बनेको चखिलो र अलग मिठास भएको जापानी खाना हो। यो प्रोपिया प्रजातिको रातो लेऊ हो।  कागजको पाना आकारको यो खाना कूक हरूले जापानी खाना खासगरी सुसीको रोल बेर्नमा प्रयोग गर्छन्। 

नोरीको सुख्खा पाताहरू समुन्द्री लेउ लाई पिसेर र्‍याकमा सुकाएर कागज बनाए जसरी नै तयार गरिन्छ । नोरी तयार भएपछि प्याकिङ गरेर बजारमा पठाइन्छ। यसले हावामा रहेको आर्द्रताबाट समेत पानि सोस्ने भएकोले लामो समय भण्डारण गर्नका लागि यसलाई हावा नछिर्ने गरी प्याक गरेर सुख्खा ठाउँमा राखिन्छ। 

## इतिहास 
right|thumb|*१९ औँ शताब्दिमा कोबो शुमानद्वारा समुन्द्री झारबाट बनाइका केकहरू*
thumb|नोरीको पत्र टोस्ट गर्दै, सन् १८६४
मूलत नोरी शव्दले हिजिकी लगायतका समुन्द्री झार जनाउँछ। नोरीको अहिले सम्मको सबैभन्दा पुरानो वर्णन आठौँ शताब्दीको पाइएको छ।  सन् ७०१ मा लागू भएको ताओ कोड (कानून)मा  नोरीमा कर लाग्ने वस्तुमा सूचिकृत भएको थियो। 
 

सन् ७२१ तिर फुदोकीको हिटाची प्रान्तका बासिन्दाले नोरी सुकाउँथे भन्ने वर्णन पाइन्छ। त्यसैबेला ७१३ देखि ७२३ ताका इजुमो प्रान्तमा नोरी खेती गरिएको वर्णनबाट प्राचीन काल देखि नै नोरीको प्रचलन थियो भन्ने आधार मिल्छ।  सन् ९८७ ताका लेखिएको उत्सुबो मोनोगातारी पुस्तकमा नोरी लाई सामान्य प्रचलनको खानाको रूपमा उल्लेख गरिएको छ। पत्रको रूपमा विकास हुनु अघि यो गिलो पेस्टको रूपमा प्रयोग हुन्थ्यो। सन् १७५० तिर त्यस बेलाको आकुसा इदो (हालको टोकियो), मा कागज बनाउने तरिका प्रयोग गरी नोरीको प्रशोधन सुरू भयो।
right|thumb|*Negitoro gunkanmaki* (葱トロ軍艦巻き)

## प्रयोग 
नोरी धेरजसो सुसी र ओनिगिरी लाई बेर्ने काममा प्रयोग गरिन्छ। सामान्यतया यसमा भात बेह्रेर पनि खाइन्छ।   नुडल्स र सुपलाई मिठास थप्ने अल‌ंकारको रूपमा पनि प्रयोग हुन्छ। यसलाई खानुपूर्व "**याक नोरी"** भनेर विशेष रूपले टोस्ट गरिन्छ।  नोरीलाई सोया सस सँग मिलाएर त्यसैको स्वादमा पनि खाने चलन रहेको छ। तर धेरैजसो ठाउँमा भने खानाको विशेष सजावटमा नोरीको प्रयोग गर्ने गरिन्छ।

नोरीसँग सम्बन्धित यो  जस्तै अर्को हरियो लेऊबाट बन्ने खाना पनि छ जसलाई **एनोरी** भनिन्छ। एनोरी चाहिँ दैनिक खानामा प्रयोग गरिन्छ।

## पोषण 
काँचो समुद्री झारमा ८५% पानी, ६% प्रोटीन, ५% कार्बोहाइड्रेट,  न्यून मात्रामा चिल्लो पदार्थ हुन्छ (तालिका हेर्नुहोस्)। यो समुद्री वनस्पति भिटामिन ए, भिटामिन सी, रिबाफ्लाभिन, र फोलेट को भरिलो स्रोत हो। यो समुद्री वनस्पतिमा आयोडीन को उच्च मात्रामा पाइन्छ। 

## सन्दर्भ सामग्रीहरू
श्रेणी:जापानी खानाहरू
टेलि २ रूस

**टेलि २ रूस** () एक रूसी दूरसञ्चार कम्पनी हो । यो सन् २००१ मा स्वीडिस समूह टेलि २ द्वारा स्थापित गरिएको थियोे । यसले ४० लाख भन्दा अधिक प्रयोगकर्ताहरूका लागि मोबाइल टेलिफोन र अन्य सेवाहरू प्रदान गर्दछ । कम्पनीको मुख्यालय रूसको राजधानी मस्कोमा रहेको छ भने यसका प्रमुख कार्यकारी अधिकृत सर्जी एड्मिन हुन् । कम्पनी सन् २००१ मा सिमित दायित्व कम्पनीको रूपमा स्थापित भएको थियोे र भिटिबि र रोस दूरसञ्चारको सहायक कम्पनीको रूपमा सेवा प्रदान गर्दै आइरहेको छ । हालैको एक तथ्याङ्क अनुसार कम्पनीमा ८,००० जना कामदारहरू रहेका छन् । यसले देशको सबै ठाउँमा दूरसञ्चार सेवा पुर्‍याएको छ ।http://www.1prime.biz/news/0/%7B5B580481-C5E0-4E05-BEFD-9C261A86064E%7D.uif 

## इतिहास
सञ्चालनको पहिलो २ वर्षमा (सन् २००३-२००४ सम्म) कम्पनीले रूसमा १२ प्रदेशहरूमा सेवाको सुरूवात गरेको थियोे । २७ मार्च २०१३ मा स्विडिस समूह टेलि २ ले आफ्नो रूसी सहायक कम्पनी टेलि २ रूसलाई भिटिबि समूहमा बेच्ने निर्णयको धोषणा गरेको थियोे । अप्रिल ४ मा यस सम्झौता सम्पन्न भएको थियो । २४ जुन २०१३ मा कम्पनीले मोबाइल सञ्चालक भोरोनेज कोडो टेललाई अधिग्रहण गरेको थियोे ।

कम्पनीले लगभग ५,००० ३ जी आधार स्टेसन र २००० एलटिई स्टेसनको स्थापना पछि, अक्टोबर २०१५ मा यसले मस्को र मस्को ओब्लास्टमा आफ्नो सेवा सुरु गरेको थियोे । १३ अगस्ट २००७ मा टेलि २ रूसले १० वर्षको लागि "भिम्पेलकम" राष्ट्रिय रोमिङ सम्झौतामा हस्ताक्षर गरेको थियोे ।

## स्वामित्व र निर्देशन विभाग
### टि २ आरकेटि
१३ अप्रिल २०१७ को अनुसार यस कम्पनीमा,  टेलि २ ले ५५% र रोस दूरसञ्चारले ४५% स्वामित्व लिएको छ ।
### टेलि २ रूस
१३ अप्रिल २०१७ को अनुसार, भिटिबि बैङ्कको ५०% स्वामित्व रहेको छ जो रूसी अरब पति एलेक्सि मोर्दासोभोको ४०% स्वामित्वमा रहेको छ भने बैङ्क रोसीयाको १०% स्वामित्वमा रहेको छ ।

## रोस दूरसञ्चारसँग संयुक्त उद्यम
पहिला यसले रोस दूरसञ्चारको स्वामित्वमा सेलुलर कम्पनीहरू सञ्चालन गर्यो र पछि संयुक्त उद्यम सिर्जना गर्ने सम्झौतामा टेल २ मा पठाइएको थियोे । सन् २०१४ को प्रतिवेदनका अनुसार टेली २ सङ्घीय सञ्चालकहरू मध्ये सबै भन्दा सानो दूरसञ्चार सेवा सञ्चालक रहेको थियो । हाल यसका ४० मिलियन भन्दा बढी प्रयोगकर्ताहरू रहेका छन् । कम्पनी सन् २००१ मा सिमित दायित्व कम्पनीको रूपमा स्थापित भएको थियोे ।

## सन्दर्भ सामग्री
## बाह्य कडीहरू
* आधिकारिक वेबसाइट (रूसी भाषामा) 
* आधिकारिक वेबसाइट (अङ्ग्रेजी भाषामा) 

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
अफ्गानिस्तानमा फुटबल

*फुटबल* अफ्गानिस्तानको दुई अत्याधिक चर्चित तथा लोकप्रिय खेल मध्येको एक खेल हो । अफ्गानिस्तानमा क्रिकेट र फुटबल खेल अत्याधिक चर्चित खेल हुन् ।. सन् १९४८ देखि अफ्गानिस्तान फुटबल महासङ्घ र अफ्गानिस्तान राष्ट्रिय फुटबल टिमले फिफामा सहभागीता जनाएका थीए ।

अफ्गानिस्तान राष्ट्रिय फुटबल टिमले सन् २००३ को एसिएन कप छनोट चरणमा नेपाललाई २-१ गोल अन्तरले पराजित गर्दै ऐतिहासिक सफलता हात पारेको थियो । २०११ को साफ च्याम्पियनसिपमा अफ्गानिस्तानले दोस्रो स्थान हात पारेको थियो । त्यतिबेला अफ्गानिस्तान फाइनलमा भारतसँग पराजित हुँदै उपाधि जित्न असफल रहेको थियो । भने २०१३ मा नेपालमा भएको साफ च्याम्पियनसिपमा भने भारतलाई नै पराजित गरी पहिलो साफ च्याम्पियनसिपको उपाधि जित्न सफल भएको थियो ।

## इतिहास
अफ्गानिस्तानमा पहिलो फुटबल खेल चारवटा विद्यालयका टिमहरूले सन् १९२३ मा खेलेका थिए । ती चार टिमहरू *मक्ट्याब हबिबियह् (Maktab Habibiyeh)*, *मक्ट्याब इस्टेग्हल् (Maktab Esteghlal)*, *तफ्रीह् टिम (Tafrih Team)* तथा *मोहजेर टिम(Mohajer Team)* रहेका थिए ।

अफ्गानिस्तानको सबैभन्दा पहिलो फुटबल क्लब मह्मोउदीह् एफसी हो । यो क्लबको स्थापना सन १९३४ मा भएको थियो । यस क्लबले भारतमा फुटबल मैत्रीपूर्ण तथा अभ्यास खेलहरू खेल्नका निम्ति ३ वर्ष पछि भ्रमण गरेको थियो । जतिबेला यस टिमले भारतमा कुल १८ खेल खेलको थियो । जसमध्ये ८ खेलमा जित, ९ खेलमा हार तथा १ खेलमा बराबर गरेको थियो । अरीयाना काबुल एफसी अफ्गानिस्तानको दोस्रो फुटबल क्लब हो । जसले इरान भ्रमण गरेको थियो, जुन क्लबले कुल ३ खेल खेली १ मा जित र २ खेलमा हार बेहोरेको थियो ।

अफ्गानिस्तानले सन् १९८४ देखि २००२ सम्मको समयवधि भित्र कुनै पनि अन्तर्राष्ट्रिय फुटबल प्रतियोगिताहरूमा सहभागीता जनाएको थिएन ।

अफ्गानिस्तान फुटबल हालको समयमा केही रूपमा निकै उत्कृष्ट हुँदै गइरहेको छ । सन् २०१३ मा अफ्गानिस्तान राष्ट्रिय फुटबल टिमले नेपालमा आयोजना भएको २०१३ साफ च्याम्पियनसिपको फाइनलमा भारतलाई पराजित गर्दै पहिलो पटक साफ च्याम्पियनसिपको उपाधि जित्न सफल भएको थियो ।

## फुटबल शैली
वर्तमान समयमा अफ्गानिस्तानमा मुख्य रूपमा दुईवटा लिग हुने गर्दछ । काबुल प्रिमियर लिग जसमा काबुल सहरका १२ वटा टिमहरूको सहभागीता रहने गर्दछन् । यस्तै महिला काबुल लिगमा भने १७ वटा महिला फुटबल टिमहरूको सहभागीता रहने गर्दछ ।

## सन्दर्भ सामाग्रीहरू
## बाह्य कडीहरू
*अफ्गानिस्तान फुटबल महासंघको आधिकारिक बेवसाइट 

श्रेणी:अफ्गानिस्तानमा फुटबल
युक्तेश्वर गिरी

**श्री युक्तेश्वर गिरी ** (बांग्ला : শ্রী যুক্তেশ্বর গিরী)  श्री श्री परमहंस योगानन्द जी को गुरु र श्री लाहिडी महाशय का शिष्य हुनुहुनथ्यो । उहाँको जन्म १८५५ मा बंगालमा भएको थियो भने उहाँले १९३६ मा महासमाधि लिनुभएको थियो । उहाँको मूलनाम प्रियनाथ कांडार थियो ।

श्री युक्तेश्वर गिरी ज्यूले गुरुपरम्परालाई कायम राख्दै क्रियायोगको दिक्षा दिनुभयो । उहाँ भारतका विशिष्ट सन्तहरूमा पर्नुहुन्छ । उहाँले योगानन्द ज्यूलाई पश्चिमका लागि तयार बनाउनुभएको थियो ।

श्री युक्तेश्वर गिरी ज्यूले वेदान्त, मिमांसा, योग, वैशेषिक तथा गीता ,बाइबल आदिको राम्रो व्याख्या गर्नुभएको छ । उहाँ महान् क्रियायोगी तथा प्रखर ज्योतिष पनि हुनुहुन्थ्यो साथै उहाँमा विज्ञानको पनि राम्रो ज्ञान थियो । परमहंस योगानन्द ले उहाँको आत्मकथा मा आफ्ना गुरु युक्तेश्वर गिरी ज्यूको धेरै ठाउँमा वर्णन र उहाँका विषद् कार्यहरूको चर्चा पनि गर्नुभएको छ । भारतीय सन्त समाजमा युक्तेश्वर जीको नाम आदरकासाथ लिइन्छ ।  उहाँका पुस्तक पनि प्रकाशित छन् ।

श्रेणी:हिन्दू आध्यात्मिक नेता
श्रेणी:बङ्गाली मानिसहरू
श्रेणी:बङ्गाली हिन्दुहरू
परमहंस योगानन्द

**परमहंस योगानन्द** (५ जनवरी १८९३ – ७ मार्च १९५२), बीसौं शताब्दीका एक आध्यात्मिक गुरू, योगी र सन्त हुनुहुन्थ्यो । उहाँले आफ्नो अनुयायिहरूलाई क्रिया योगको उपदेश दिनुभएको थियो तथा सम्पूर्ण विश्वमा त्यसको प्रचार तथा प्रसार गर्नुभएको थियो । योगानन्दका अनुसार क्रिया योग ईश्वरसँग साक्षात्कारको लागि एउटा प्रभावकारी विधि हो जसको पालनले कुनै पनि व्यक्तिले आफ्नो जीवनलाई सफल र इश्वरलाई प्राप्त गर्न अग्रसर हुन सक्छन् । योगानन्द प्रथम भारतीय गुरु हुनुहुन्थ्यो जसले आफ्नो जीवनमा गरेका विभिन्न कार्यहरूलाई पश्चिमी राष्ट्रहरूमा फैलाउने कार्य गर्नुभएको थियो ।

## जीवन
### युवावस्था र शिष्यत्व‍‍‍
योगानन्दको जन्म पुर्वोत्तर भारतमा हिमालय पर्वत श्रेणीको नजिक स्थित गोरखपुरमा ५ जनवरी १८९३ ई.सं मा बङ्गाली क्षत्रिय परिवारमा भएको थियो। योगानन्दका कान्छा भाई, सनन्दका अनुसार, योगानन्दको अध्यात्मको जागरण र अनुभव शुरुआती समयदेखि नै सामान्य भन्दा अधिक थियो।
उच्च माध्यमिक विद्यालयको पढाइ सिध्याएपछि, परमहंस योगानन्दले औपचारिक रूपमा घर छोड्नुभयो र वाराणसीको एउटा महामण्डल आश्रममा सामेल हुनुभयो; तर त्यहाँ ध्यान र ईश्वर धारणाको सट्टा संगठनात्मक कार्यमा बढी जोड दिइने भएकाले उक्त आश्रममा उहाँँलाई सन्तुष्टि मिलेन। त्यसैले उहाँले पथप्रदर्शनका लागि ईश्वरलाई प्रार्थना गर्नुभयो जसको परिणाम स्वरूप १७ बर्षको उमेरमा स्वामी श्री युक्तेश्वर गिरीले उहाँलाई शिष्यका रूपमा स्विकार गर्नुभयो र क्रियायोगको दीक्षा दिनुभयो। त्यो समयमा, राम्ररी संरक्षण गरेर राखिएको ताबीज रहस्यमय ढंगमा हरायो, जसले आफ्नो आध्यात्मिक उद्देश्य पूरा गरिसकेको थियो। आफ्नो आत्मकथामा योगानन्दले युक्तेश्वर जी सँगको पहिलो भेटलाई यसरी वर्णन गर्नुभएको छः
"निशब्दताको एकतामा हामी दुवै एक भयौँ; शब्दहरूको प्रयोजन निकृष्टतम् प्रतित हुन लाग्यो। विश्वस्त बनाउने संवाद गुरूको हृदयबाट शब्दरहित सान्त्वना बनेर शिष्यको हृदयमा प्रवेश गर्न थाल्यो। आफ्नो अन्तर्मनमा मैले निर्विवाद रूपमा जानें कि मेरो गुरूले ईश्वरलाई चिन्नुहुन्छ, र मलाई ईश्वरसमक्ष पुर्याउनु हुनेछ। यो जीवनको अन्धकार पुर्वजीवनका स्मृतिहरूको मधुर अरूणोदयमा अदृष्य भयो। रोमाञ्चक समय! भूत, वर्तमान र भविष्य कालचक्रमा चक्राकार घुम्दै गरेका दृष्य हुन्। सूर्य यी पवित्र चरणहरूमा मलाई पहिलो पटक मात्र देख्दै थिएन!"

### अमेरिका मा शिक्षण
## उपदेश
## सन्दर्भ सामग्रीहरू
## बाह्य कडीहरू
## यो पनि हेर्नुहोस्
श्रेणी:बङ्गाली मानिसहरू
झिनाइदह जिल्ला

**झिनाइदह जिल्ला** () बङ्गलादेशको दक्षिण-पश्चिममा पर्ने एक प्रमुख जिल्ला हो । यो जिल्ला खुल्ना विभागमा पर्छ ।
## इतिहास
प्रशासन ब्रिटिश शासन को शुरुवात मा झिनाइदह एक पुलिस थानाको रूपमा रहेमो थियो भने सन् १७९४ मा यो स्थान एक ठूलो कारागारको रूपमा परिणत भएको थियो । झिनाइदह उप विभाजनको स्थापना सन् १८६३ मा गरिएको थियो भने सन् १९८४ मा एक जिल्लाको रुपमन परिवर्तन भएको थियो । खुल्ना विभागको १० जिल्ला मध्ये झिनाइदह जिल्ला ५ अौँ स्थानमा पर्छ भने बङ्गलादेशको ६४ जिल्ला मध्ये ३४ अौँ स्थानमा रहेको छ । यस जिल्लामा रहेको छौटौँ उपजिल्ला मध्ये  झिनाइदेह सदर सबैभन्दा ठूलो उपजिल्ला हो जसले ४६७.७५ वर्ग किलोमिटर ओगटेको छ । यस उपजिल्लाले कुल क्षेत्रफलको २३.९९% भाग ओगटेको छ भने कोटचन्द्रपुर सबैभन्दा सानो उपजिल्ला हो ।

## भूगोल
भिनाइदह जिल्ला २३°१३'देखि २३°४६' उत्तर अक्षांश र ८८°४२' देखि ८९°२३' पुर्व देशान्तरणमा अवस्थित छ । यो जिल्लाले बङ्गलादेशमा १९४९.६२ वर्ग किलोमिटरमा फैलिएको छ । यस जिल्लालाई उत्तरबाट कुष्टिया जिल्लाले घेरेको छ भने जशोर जिल्ला र भारतको पश्चिम बङ्गालले दक्षिणबाट घेरेको छ, त्यस्तै गरी राजबारा र मगुरा जिल्लाले पुर्वमा र पश्चिममा चौगंगा जिल्ला र भारतको पश्चिम बङ्गाल प्रदेशले घेरेको छ ।

## जनसङ्ख्या
सन् २०११ को राष्ट्रिय जनगणना अनुसार यस जिल्लाको जनसङ्ख्या १५,७९४,९० रहेको छ जसमध्ये पुरुषको जनसङ्ख्या ८,१५५,७६ छ भने महिलाको जनसङ्ख्या ७,६३९,१४ रहेको छ । यस जिल्लामा इस्लाम धर्ममा मानिसहरूको सङ्ख्या १४,१५३,७९ रहेका छन् भने हिन्दु धर्मका मानिसहरू १,६२८,०८ रहेका छन् । त्यस्तै गरी इसाई धर्मको सङ्ख्या १६१, बुद्ध धर्मको सङ्ख्या ८३५ छ भने अन्य धर्मका मानिसको सङ्ख्या ३०७ रहेका छन् । 

## शिक्षा
बङ्गलादेश राष्ट्रिय शिक्षा आयोगका अनुसार यस जिल्लाको अौसत साक्षरता दर ४४.७% रहेको छ जसमध्ये ४८.८% पुरुष रहेका छन् भने ४०.३% महिला रहेका छन् । यस जिल्ला १ विश्वविद्यालय, ५४ उच्च विद्यालय, १ पोलिटेक्नीक संस्था, ३०४ माध्यमिक विद्यालय, ८०४ प्राथमिक विद्यालयहरू रहेका छन् ।

## अर्थतन्त्र
यस जिल्लाको मुख्य आय श्रोत कृषि पेशा हो जसमा कुल जनसङ्ख्याको ६७% मानिसहरू आवद्ध छन् । अन्य पेशाहरू पनि मानिसहरू आवद्ध छन् जसमा मजदुरी पेशामा २.९३% मानिसहरू संलग्न छन् भने कलकारखानामा १.५९%, बाणिज्यमा १४.२४%, यातायात र सञ्चारमा ३.८३%, धर्म सेवामा १.१६%, अन्य ३.७३% रहेको छ ।

## सन्दर्भ सामग्री
## बाह्य कडीहरू
* झिनाइदह जिल्लाको नक्शा 
* झिनाइदह भिडियो कम्पनी

श्रेणी:बङ्गलादेशका जिल्लाहरू
महावतार बाबाजी

thumb|महावतार बाबाजी को यो फोटो श्री योगानन्द जी ले बाबाजी को दर्शन गरेपछि बनाउनुभएको हो

बाबाजीको बारेमा कुनै ऐतिहासिक विवरण छैन । स्वामी प्रपन्नाचार्यले उहाँलाई हैडाखानी बाबा भन्नुभएको छ । महावतार बाबाजीको बारेमा लोककथा तथा जनश्रुतिहरु प्रसस्त पाइन्छन् । उहाँले लाहिडी महाशय लाई क्रियायोगको दीक्षा दिएर संसारभर फैलाउने आदेश दिनुभएको थियो ।  

परमहंस योगानन्द जी लेख्नुहुन्छ ः– बद्रीनारायणको उत्तरमा स्थित हिमालय शैलशृङ्खला लाहिडी महाशयका गुरु बाबाजीको उपस्थितिले अझै धन्य बनाएको छ । एकान्तवासी गुरुदेवले आफ्नो शरीरलाई सदीयौँ, सम्भवतः सहस्रौँ वर्षसम्म यथावत् राख्नुभएको छ । मृत्युञ्जय बाबाजी एउटा अवतार हुनुहुन्छ ।  यस संस्कृत शब्दको अर्थ हो ओर्लनु, यसको व्युत्पत्ति अव अर्थात् तल र तृ अर्थात् आउनुबाट भएको हो । हिन्दू शास्त्रहरूमा अवतारको अर्थ ईश्वर देहधारिका रूपमा अवतरित हुनु हो । 

बाबाजीको आध्यात्मिक अवस्था मानवकल्पनाभन्दा पर छ । श्री युक्तेश्वरजीले भन्नुभयो । मानवको सीमित दृष्टिले उहाँको अतीन्द्रिय आध्यात्मिक ज्योतिलाई हेर्न सक्दैन । यस अवतारको उचाइको स्पष्ट चित्र कल्पना गर्नु सम्भव छैन । यो अकल्पनीय छ । 

लाहिडी महाशयले भेट्दाको अनुभव

बाबाजीसँग लाहिडी महाशयको पहिलो भेट एउटा अचम्भित पार्ने कथा हो र अजम्बरी गुरुका बारेमा विस्तृत झलक दिने केहीमध्ये एक हो । 

म तेत्तीस वर्षको हुँदा मैले बाबाजीलाई पहिलो पल्ट भेटेँ । लाहिडी महाशयले बताउनुभयो । सन् १८६१ मा म दानापुरमा सरकारी मिलिट्री इन्जिनियरिङ् विभागमा लेखापालको पदमा नियुक्त थिएँ । एक दिन बिहान अफिस म्यानेजरले मलाई बोलाए । 

लाहिडी – उनले भने हाम्रो मुख्य कार्यालयबाट भर्खरै एउटा तार आएको छ । तिमीलाई रानिखेत सरुवा गरिँदै छ र जहाँ हालै आर्मी पोस्ट स्थापित गरिएको छ । 

एकजना नोकर साथमा लिएर म ५०० माइलको यात्रामा निस्कें । घोडा र बग्गी यात्रा गर्दै तीस दिनमा हामी हिमालयस्थित रानीखेत आइपुग्यौँ । 

मेरो अफिसको काम धेरै गाह्रो थिएन, म घण्टौँ भव्य पहाडको भ्रमण गर्ने समय पाउँथेँ । मैले हल्ला सुनेँ कि धेरै सन्तहरूको उपस्थितिले त्यो क्षेत्र धन्य भएको छ । मलाई उनीहरूलाई हेर्ने उत्कट इच्छा भयो । एक दिन दिउँसो म पहाडमा डुल्दै थिएँ टाढाबाट कसैले मेरो नाम काढी बोलाएको सुनेर म आश्चर्यचकित भएँ । म द्रोणगिरी पहाडको उकालो फूर्तिसाथ चढ्दै गएँ । अँध्यारो भएपछि फर्किँदा जङ्गलको बाटो पहिल्याउन सक्दिनँ होला भन्ने सोचेर एकछिन चिन्तित भएँ । 

अन्त्यमा म एउटा खुल्ला चौरमा पुगेँ जसको चारैतिर गुफाहरु थिए । एउटा पहाडी चट्टानमाथि एकजना नवयुवक स्वागतमा आफ्ना हात फैलाएर खडा थिए जो मुस्कुराइरहेका थिए । मैले आश्चर्यका साथ देखेँ कि ताम रङ्गको कपालबाहेक उनको अनुहार मसँग एकदम गजबले मिल्दोजुल्दो छ । 

लाहिडी तिमी आयौ । सन्तले मलाई स्नेहपूर्वक हिन्दीमा सम्बोधन गर्नुभयो । यहाँ गुफामा आराम गर । तिमीलाई डाक्ने म नै हुँ । 

उहाँ नै महाबतार बाबाजी हुनुहुन्थ्यो । 

बाबाजीका भक्तहरू विश्वभर छरिएर रहेका छन् । सुपरस्टार रजनीकान्त पनि बाबा का भक्त हुन् ।

श्रेणी:हिन्दू आध्यात्मिक नेता
अक्षरधाम मन्दिर, दिल्ली

नयाँ दिल्ली मा अवस्थित स्वामिनारायण **अक्षरधाम मन्दिर** एउटा धार्मिक एवम् सांस्कृतिक तीर्थ स्थल हो। यसलाई ज्योतिर्धर भगवान स्वामिनारायणको पुण्य स्मृतिमा बनाइएको छ । यो मन्दिर १०० एकड जग्गामा फैलिएको छ । संसारको सबैभन्दा विशाल हिन्दू मन्दिर परिसर भएको कारणले गर्दा २६ डिसेम्बर २००७ मा यसलाई गिनीज बुक अफ व‌र्ल्ड रिकर्ड्समा सूचीकृत गरिएको थियो ।
योगी महाराज द्वारा प्रेरित हो र प्रमुख स्वामी महाराज द्वारा बनाईएको यो बीएपीएस द्वारा निर्माण गरिएको थियो ।यो मन्दिरले, दिल्ली भ्रमण गर्ने सबै पर्यटकहरूको लगभग ७० प्रतिशत 
लाई आकर्षित गर्दछ र यसलाई आधिकारिक रूपमा ६ नोभेम्बर २००५ मा डा.ए.पी.जे. अब्दुल कलाम द्वारा खोलिएको थियो। 

## विशेषताहरू
### दसद्वार 
यो द्वार दसौँ दिशाहरूको प्रतीक हो, जसले वैदिक शुभकामनाहरु लाई प्रतिबिम्बित गर्दछ ।

### भक्तिद्वार 
यो द्वार परम्परागत भारतीय शैली मा रहेको छ । भक्ति एवम् उपासना को २०८ स्वरूप भक्तिद्वारमा मंडित छन् ।

### मयूर द्वार 
भारतको राष्ट्रिय पक्षी मयूर, आफ्नो सौन्दर्य, संयम र शुचिता को प्रतीकको रूपमा भगवानको सदा नै प्रिय रहेको हुन्छ।  यहाँको स्वागत द्वारमा परस्पर हुदैं भव्य मयूर तोरण एवम् कलामन्डित स्तंभहरूको को ८६९ मयूर नृत्य गरिरहेका छन् । यो शिल्पकला को अत्योत्तम कृति हो।

### श्रीहरि चरणार्विंद 
thumb|right|अक्षरधाम मन्दिर

## कीर्तिमान स्थापित 
thumb|right|अक्षरधाम मन्दिर
अक्षरधाम मन्दिरलाई संसारको सबैभन्दा विशाल हिन्दू मन्दिर परिसर भएको कारणले गिनीज बुक अफ व‌र्ल्ड रिकर्ड्समा बुधवार, २६ डिसेम्बर २००७ म सूचीकृत गरिएको थियो ।

## सन्दर्भ सामग्रीहरू
श्रेणी:हिन्दु मन्दिर
श्रेणी:भारतका मन्दिरहरू
एडभान्स इन्फो सर्भिस पब्लिक कम्पनि लिमिटेड

**उन्नत जानकारी सेवा सार्वजनिक कम्पनी लिमिटेड** सामान्यतया *एआइएस* को रूपमा उल्लेख गरिने, थाइल्यान्डको सबै भन्दा ठूलो जीएसएम मोबाइल फोन सञ्चालक हो । सन् २०१६ का  अनुसार ३९.८७ मिलियन प्रयोगकर्ताहरू रहेका छन् । अप्रिल १९८६ मा स्थापित यस कम्पनीले कम्प्यूटर रेन्टल व्यवसाय वा भाडाबाट हुने आम्दानीको रूपमा आफ्नो सेवा सुरू गरेको थियोे । अक्टोबर १९९० मा, यसले ९०० मेगाहर्जका साथ एनालग मोबाइल फोन सेवा सुरु गरेको  थियोे । यो कम्पनी विस्तार हुन पुर्व, थाइल्यान्ड टेलिफोन सङ्गठनले २०-वर्ष सम्म एकाधिकार प्राप्त गरेको थियोे र पछि ९०० आबृत्तिमा सेवा सञ्चालन गर्न अनुमति पाउने पहिलो कम्पनी बनेको थियो ।

यो अत्यधिक लाभदायिक कम्पनी इन्टच पीएलसी (पूर्व सिन निगम) को नियन्त्रणमा रहेको छ र एक सिङ्गापुरको सरकारी स्वामित्वमा रहेको आयोग टेमासेक होल्डिङ्स द्वारा सञ्चालनमा रहेको छ । कम्पनी ५ नोभेम्बर १९९१ मा थाइल्यान्डको स्टक एक्सचेञ्जमा सुचीकृत गरिएको थियो । २३ डिसेम्बर २००१ को अनुसार, इन्टच पीएलसी कम्पनी कुल शेयरहरूको ४०.४५% रहेको छ भने सिङ्गापुरको दूरसञ्चार र थाई ट्रस्ट कोषमा यसमा २३.३२% स्वामित्व रहेको छ । यसको मुख्य कार्यलय थाइल्यान्डको बैङ्ककमा रहेको छ भने यो सार्वजनिक लिमिटेड कम्पनीको रूपमा स्थापित भएको थियो ।

## सेवा र सेवा क्षेत्र
अगस्ट २०१८ का अनुसार, ४०.१ मिलियन प्रयोगकर्ताहरूका साथ थाइल्यान्डमा सबैभन्दा ठूलो सञ्जाल हो । कम्पनीले हाल २ जी , ३ जी र ४ जी सेवा सञ्चालन गरेको छ ।
### वाइफाइ हटस्पट
कम्पनीले *एआइएस सुपर वाइफाइ* नामक देशमा १,००,००० भन्दा बढी वाइफाइ हटस्पट सञ्चालन गरेको छ ।
### नेक्सट जी
सन् २०१७ उन्नत जानकारी सेवा सार्वजनिक कम्पनी लिमिटेडले वाइफाइ र एलटिइ सेवालाई मिलन गर्ने उदेश्यले सामसुङ सँग सहकार्य गरी एक गिगाबाईट-गतिको मोबाइल सेवा सञ्चालनको घोषणा गरेको थियोे जसलाई नेक्ट जी को रूपमा नामाकरण गरिएको थियोे । नयाँ सञ्जालले अनुमानित एलटिइ भन्दा १५ गुणा बढी को गतिमा सेवा दिएको थियो र तेस्रो-ब्याण्डमा एलटिइ-ए भन्दा चार गुणा बढीको गतिमा सेवा दिएको थियो । यो हाल थाइल्यान्ड उपलब्ध सबैभन्दा द्रुत गतिको सञ्जाल बनेको छ ।

उन्नत जानकारी सेवा सार्वजनिक कम्पनी लिमिटेडले अनलाइन मनोरञ्जन सेवा, व्यवसाय र वित्तीय सेवाहरू पनि प्रदान गर्दछ ।

## कम्पनीको लोगो
180px

कम्पनीको पुरानो लोगो

180px

कम्पनीको हालको लोगो

## सन्दर्भ सामग्री
## बाह्य कडीहरू
आधिकारिक वेबसाइट 

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
चङ्गा चेट

**चङ्गा चेट** सन् २०१८ मा दिपेन्द्र के. खनालद्वारा निर्देशित प्रेम प्रसङ्गयुक्त हास्य नाटकीय नेपाली कथानक चलचित्र हो। निर्माताद्वय माधव वाग्ले र शर्मिला पाण्डेको लगानी रहेको यो चलचित्रको कथा प्रदिप भारद्वाजले लेखेका हुन्। यो चलचित्रमा आयुष्मान जोशी, प्रियङ्का कार्की, रविन्द्र झा, शिशिर वाङ्देल, अर्पण थापा, सन्दिप क्षेत्री, परमिता राणा र सुरक्षा पन्त मुख्य भूमिकामा देखा परेका छन्।

यो चलचित्र सन् २०१८ नोभेम्बर २ (वि.सं. २०७५ कार्तिक १६ गते) देखि देशभर प्रदर्शनमा गरिएको थियो। यो चलचित्रमा नेपालको एक सामाजिक कथालाई उत्थान गरि प्रस्तुत गरिएको छ।

## कथावस्तु 
छुट्टै विचारधारा र महत्वाकांक्षा भएका तीन व्यक्तिहरूको भेट हुन्छ। उनीहरू एक जना आपराधिक व्यक्तिसँग पैसा उधारोमा लिन्छन् तर समयमा पैसा फर्काउन नसक्दा विभिन्न किसिमका समस्याहरू भोग्न वाध्य   हुन्छ। यसै विषयवस्तुलाई यस चलचित्रमा प्रस्तुत गरिएको छ। 

## मुख्य कलाकारहरू
*आयुष्मान जोशी
*सन्दिप क्षेत्री
*रविन्द्र झा
*प्रियङ्का कार्की
*परमिता राणा
*सुरक्षा पन्त
*निश्चल बस्नेत
*अर्पण थापा
*बेनिशा हमाल
*ऋचा शर्मा

## गीतहरू
## सन्दर्भ सामाग्रीहरू
श्रेणी:नेपाली चलचित्रहरू
श्रेणी:सन् २०१८ का चलचित्रहरू
श्रेणी:नेपाली प्रेमप्रसङ्गयुक्त हास्य चलचित्रहरू
जशोर जिल्ला

**जशोर जिल्ला** बङ्गलादेशको दक्षिण-पश्चिम क्षेत्रमा पर्ने एक जिल्ला हो । जशोर शहर यस जिल्लाको राजधानी शहर हो । 

जशोर जिल्ला सन् १७८१ मा स्थापित भएको थियो जसमा ४ नगरपालिका ३६ वार्ड, ८ उपजिल्ला, ९२ सङ्घीय परिसर, १४७७ गाउँ र १२० महल रहेका छन् । यस जिल्लामा उभयनगर, बाघरपाडा, चौगाछा, शार्श, मनिरामपुर, कोशवपुर, जशोर सदर, झकरगनछा उपजिल्लाहरू रहेका छन् ।
## शव्दको उत्पत्ति
जशोर जिल्लाको उत्पत्तिको सन्दर्भमा दुई सिद्धान्तहरू रहेका छन् । जशोर शव्दको अर्थ फरासी भाषाबाट उत्पत्ति भएको थियो जसको अर्थ नदीको पुल हुने गर्छ । बङ्गलादेश जस्तो धेरै नदि भएको देशमा जशोर जिल्लामा धेरै जसो नदीहरू एक आपसमा जोडिएको छन् र यहाँ धेरै नदीका पुलहरू रहेका छन् । यहाँ एक परम्परागत डोरीको प्रयोग गरी निर्माण गरिएको पुलहरू पनि रहेका छन् ।

## इतिहास
जशोर जिल्ला प्राचीन कालमा जनपदा राज्यको एक भाग थियो भने १५ अौँ शताब्दी पछि यो ठाउँ प्रतापादित्य अधिराज्यको एक भाग थियो । यस जिल्लामा ब्रिटिश प्रशासन अन्तत सन १७८१ स्थापना गरिएको थियो । १९४७ मा जशोर भारत र (पहिला) पाकिस्तान को बीच विभाजित भएको थियो । २९ मार्च १९७१ मा पाकिस्तानी सेना विरुद्ध बङ्गाली सेनाले जशोरमा आक्रमण गरेका थिए ।

## जनसङ्ख्या
सन् २०११ को राष्ट्रिय जनगणना अनुसार यस जिल्लाको जनसङ्ख्या २७,६४५,४७ रहेको छ जसमध्य कुल जनसङ्ख्याको ८५.५% इस्लाम धर्मका मानिसहरू रहेका छन् भने १४.२१% हिन्दु धर्मका मानिसहरू छन् र बाँकी रहेका मानिसहरू अन्य धर्ममा विश्वास गर्छन् ।

यस जिल्लाको मुख्य व्यवसाय कृषि हो जसमा जिल्लाको कुल जनसङ्ख्याका ३९.८४% मानिसहरू आवद्ध छन्, त्यस्तै गरी २४.१३% मानिसहरू मजदुरी पेशामा आवद्ध छन् भने ११.९९% मानिसहरू व्यापारमा आवद्ध छन् भने १.४१% जनसङ्ख्या यातायात पेशामा आवद्ध छन् र बाँकी रहेका ८.१८% मानिसहरू अन्य व्यवसायमा सम्लग्न छन् ।

## भूगोल
### अवस्थिति
जशोर जिल्ला २२°४८' देखि २३°२२' उत्तर अक्षांश र ८८°५१' देखि ८९°३४' पुर्व देशान्तरणमा अवस्थित छ । यो जिल्लाले बङ्गलादेशको कुल क्षेत्रफल मध्य २५७०.४२ वर्ग किलोमिटर ओगटेको छ । यो जिल्लालाई उत्तर तर्फबाट मगुरा जिल्ला र झेनद्रेह जिल्लाले धेरेको छ भने सतखीरा र खुल्ना जिल्लाले दक्षिण तिर्फबाट धेरेको छ, त्यस्तै गरी नरिल जिल्लाले पुर्वमा र भारतको पश्चिम बङ्गालले पश्चिमबाट धेरेका छ । यस जिल्लामा भैरव, टेका, हरी, श्री, बेटना, मुक्तेसवार जस्ता प्रमुख नदिहरू यही जिल्ला हुँदै बग्छ ।
### मौसम
यस जिल्लाको वार्सिक अौसत तापक्रम १५.४ डिग्री देखि ३४.६ डिग्री सम्म मापन गरिएको छ भने यहाँ वार्सिक १,५३७ मिलिमिटर वर्षा हुने गरेको छ ।

## यातायात
जशोर जिल्ला यस जिल्लाको छेउछाउमा रहेको जिल्ला र शहरसँग राजमार्गबाट जोडिएको छ । जेसौर पूर्वी रेलवे को व्यापक गेज-आधारित नेटवर्क मा एक जोडिएको स्थानमा पर्छ । यस जिल्लाका रेल मार्गहरू भारतीय क्षेत्रसम्म विस्तारित छन भने राजधानी ढाका र भारतीय सहर कोलकातासँग जोडिएको रेल सेवा सन् अप्रिल २००८ मा सुरु भएको थियो जिमा जेशोर मार्गको मध्यमा स्थानमा रहेको छ । यस जिल्लामा जशोर विमानस्थल रहेको छ जुन बङ्गलादेश सेनाको विमानस्थलको रूपमा स्थापित भएको छ ।

## सन्दर्भ सामग्री
## बाह्य कडीहरू
*आधिकारिक वेबसाइट 

श्रेणी:बङ्गलादेशका जिल्लाहरू
वैतेश्वर गाउँपालिका

'''''' दोलखा जिल्लाका ७ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा साविकका गैरीमुदी, मिर्गे, काब्रे, नाम्दु र क्षेत्रपा गाविसहरू यसमा गाभिएका थिए।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १७,८९६ रहेको छ भने यहाँ ५,३७३ घरधुरी रहेका छन्। 

## सन्दर्भ सामग्रीहरू
## बाह्य कडीहरू
*जिल्ला विकास समितिको कार्यालय, दोलखा 

श्रेणी:दोलखा जिल्लाका गाउँपालिकाहरू
श्रेणी:बागमती प्रदेशका गाउँपालिकाहरू
काला पत्थर

**काला पत्थर** नेपालमा अवस्थित रहेका हिमालहरु मध्ये एक मह्त्वर्णपूर्ण हिमाली स्थान हो । 

Mountains with clouds, Sagarmatha Everest Zone, Nepal, Himalayas.jpg
Kala Patthar-74-Gipfel-2007-gje.jpg
Kala Patthar-56-Gipfel-2007-gje.jpg
Kala Patthar, Sagarmatha National Park, Nepal.jpg

## यो पनि हेर्नुहोस्
## सन्दर्भ सामग्रीहरू
## बाह्य कडीहरू
थाई खाना

**थाई खाना** थाइल्याण्डको राष्ट्रिय खाना हो। यो विश्वभरमा प्रसिद्ध खानामध्येमा पर्दछ। थाई शताब्दी पुराना पूर्वीया र पश्चिमी खानाको संयोजन गरेर बनाइएको नयाँ खाना हो। यस खानामा बास्नादार मसलाहरू, समुन्द्री माछा र वनस्पति तथा अन्य मासुजन्य परिकार रहने गर्दछन्। 
थाई खाना तयार गर्दा बास्नादार तथा मसलादार तर हल्का किसिमले तयार गरिन्छ। 

खानामा खासगरी बास्ना, बुट्टा, रङ, स्वाद र सजावट सबै कुरामा ध्यान दिँदै मिठास युक्त र औषधिय गुण भएका सामग्री प्रयोग गर्नमा विशेष ध्यान दिइन्छ।  
सीएनएन ट्राभल ले प्रकाशित गरेको सन् २०१७ को “विश्वका उत्कृष्ट ५० खाना” को सूचीमा थाइल्याण्डका ७ वटा परिकार परेका थिए। जसमा तोम याम गुङ  (tom yam goong)चौथो, पाड थाई (pad Thai) पाचौँ, सोम ताम (som tam) छैटौँ, मासामान करी (massaman curry) दशौँ, ग्रीन करी (green curry) उन्नाइसौँ, थाइ फ्राइ राइस (Thai fried rice) चौविसौं र सोम तम पु प्ला रा (som tum pu pla ra) छत्तिसौं स्थानमा परेका थिए ।

## केही प्रचलित परिकारहरू
१ तोम खा काई (चिकेन नरिवल झोल) -
यो परिकार नरिवल दूध पाउडरमा चिकेनको टुक्रा हालेर पकाइन्छ। जसमा हरियो धनियाँको पात हालेर सजाइन्छ।

२ तोम याम कुङ -
झिँगेमाछाको अमिलो पीरो झोल

३ काएङ खियाओ वान नुए -
मासु हालेको हरियो तरकारीको झोल

४ याम नुइए -
पकाएको बिफ र हरियो तरकारीको सलाद

५ साताए

६ फाट थाई -
नुडल्स चिकेन तरकारी र भुटेको प्याज

७ थोट मान प्ला -

८ खाओ फाट -
चिकेन लसुन फ्राइ राइस र सलाद

९ मि क्रुप -

१० काइ याङ -

११ खाओ नियाओ र तोम साम -

१२ पो पिया थोट -

१३ भुटेको मिक्स भेजिटेबल -

## गुलियो डिजर्ट
१ साङखाया फाक्थोङ -
फर्सीमा सजाइएको कस्टार्ड

२ बुवा लोइ फुआक -

३ क्लुवाई बुआट ची -
कोकोनट मिल्कमा पकाइएको पाकेको केरा

## विशेषता
थाई खानामा कसका लागि पकाउने, कुन अवसरमा खाने र कसले पकाउने भन्ने कुराको विशेष ध्यान राखिन्छ। यसरी उपभोक्ता अनुसार परिवर्तन गरी बनाउन सकिने भएकोले यसलाई सुधार्न र जुनसुकै किसिमको मानिसले पनि रुचाउने बनाउन सकिन्छ। 

## खाने तरिका
थाई खाना सामान्यतया काँटा र चम्चाले खाने गरिन्छ। थाई खानाको अर्को विशेषता के हो भने यो खाना सँगै बस्नेहरू बीच बाँडेर खाइन्छ। जस्तो कि २ जना खाना खान बसेका छन् भने आफ्नो प्लेटको अतिरिक्त थप एक प्लेट अर्को खाना अर्डर गरिन्छ जुन दुवैजनाले बाँडेर खाइन्छ। 

## सन्दर्भ सामग्रीहरू
श्रेणी:थाई खानाका परिकारहरू
चिरञ्जीवि

**चिरञ्जीवि** हिन्दू धर्म का आठ अमर व्यक्ति हुन् जो कलि युग को अन्त्यसम्म पृथ्वीमा जीवित रहनेछन ।

## शब्द-व्युपत्ति 
## अष्ट-चिरञ्जीवि 
चिरञ्जीविहरु यस प्रकार रहेका छन्:

### व्यास 
महाभारतका रचयिता. उनले ज्ञान र बुद्धि को प्रतिनिधित्व गर्छन्। उनी पराशर मुनिका पुत्र र वशिष्ठ ऋषिका पनाति थिए । उनी त्रेता युगको उत्तरार्धमा जन्मेका थिए, सकल द्वापर युग देखे,भोगे बाचे र कलि युगको पूर्वार्ध समेत देखे ।

### हनुमान 
रामका भक्त थिए। उनी निश्वार्थ , साहस , भक्त , सामर्थ र सुकर्मको लागि चिनिन्छन ।

### परशुराम 
विष्णुका छैटौ अवतार हुन् । उनी सम्पूर्ण अस्त्र शस्त्र र ईश्वरीय हतियारको ज्ञाता थिए। कल्की पुराणका अनुसार उनी कल्की अवतारको गुरुको रूपमा कलि युगको अन्त्यमा उदाउनेछन् । उनले विष्णुको आखिरी अवतारलाई दिव्य आकाशीय शस्त्र -अस्त्र हासिल गर्न , धैर्य हुन् र मानवता को कल्याण गर्न दिक्षा प्रदान गर्ने छन् ।

### विभीषण 
रावणका भाइ । विभीषणले रामको रावणसंग युद्ध हुनु भन्दा अगाडि नै रामसँग आत्मसमर्पण गरेका थिए । रावणले युद्धमा वीरगति प्राप्त गरे पछि उनी लंकाका राजा भएका थिए ।उनी धर्म र नीतिपरायणता को लागि चिनिन्छन् । उनी पूर्ण रूपमा चिरन्जीवी होइनन् र महायुगको अन्त्य सम्म मात्र पृथ्वीमा रहन बरदान पाएका थिए ।

### अश्वत्थामा 
महान योद्धा तथा राजगुरु द्रोणाचार्य का पुत्र द्रोणले कयौ वर्षको भक्तिले भगवान शिवलाई प्रसन्न बनाएर पुत्रको बरदान पाएका थिए जोसँग भगवान शिवको मणि रत्न थियो । अश्वत्थामालाई रुद्रको ११ अवतारमध्ये एक मानिन्छ। अश्वत्थामा र क्रिपाचार्य कुरुक्षेत्रको युद्ध जीवित योद्धा थिए। कृष्णले उनलाई यो श्राप दिएका थिए कि* उनी सधै बाचिरहेने छन् तर कोहिसँग बोल्न र कसैलाई छुन सक्ने छैनन् , उनी कहिल्यै निको नहुने कुष्ठरोगबाट संक्रमित हुने छन् *।

### बलि राजा  
(बाणासुर पुत्र, राजा बलि हिरण्यकशिपुका पनाति , प्रह्लादका नाति, विरोचन का छोरा र असुर कुलका थिए र तीनै लोकका अधिपति थिए । वामन अवतारको बेला , भगवान विष्णुले उनलाई चिरञ्जीवि हुने बरदान दिएका थिए।

### कृपाचार्य 
महाभारत हस्तिनापुरका कुलहरू थिए 

### मार्कण्‍डेय 
मृकण्डु पुत्र मार्कण्डेय भृगु ऋषिको कुलमा जन्मेका एक प्राचीन ऋषि हुन्। मार्कण्डेय पुराणमा विशेष गरी, मार्कण्डेय र जैमिनी नामक ऋषि बीचको संवाद समावेश छ, र मार्कण्डेय पुराण एवं भागवत आदि पुराणका धेरै अध्यायहरू उनको कुराकानी र प्रार्थनामा समर्पित छन्। महाभारतमा पनि उनको उल्लेख छ ।

### अन्य चिरञ्जीवि 
*बाणासुर
*सप्त ऋषि

## हिन्दू धर्मशास्त्रको चिरजीवी को उल्लेख 
अश्वत्थामा बलिव्र्यासो हनूमांश्च विभीषण:।

कृप: परशुरामश्च सप्तएतै चिरजीविन:॥ 

सप्तैतान् संस्मरेन्नित्यं मार्कण्डेयमथाष्टमम्।

जीवेद्वर्षशतं सोपि सर्वव्याधिविवर्जित॥

अर्थात् कि 

यी आठ व्यक्ति (अश्वथामा, दैत्यराज बलि, वेद व्यास, हनुमान, विभीषण, कृपाचार्य, परशुराम र मार्कण्डेय ऋषि)को स्मरण बिहान-बिहान गर्नाले सम्पूर्ण बिमारी समाप्त हुन्छ र मनुष्य १०० वर्ष आयु को प्राप्त गर्न सक्छ।

## सन्दर्भ 
श्रेणी:चिरञ्जीवि
श्रेणी:हिन्दु
योगी कथामृत

thumb|Autobiography of a yogi

योगी कथामृत (Auto Biography Of A Yogi) परमहंस योगानन्द (५ जनवरी १८९३ - ७ मार्च ) द्वारा रचित आत्मकथा हो । योगानन्दको जन्म भारतको गोरखपुरमा मुकुन्दलाल घोषको रूपमा एक बंगाली परिवारमा भएको थियो । 

योगी कथामृत पुस्तकमा आत्मप्राप्ति तथा पूर्वका आध्यात्मिक विचारहरु प्राप्त गर्ने तरिकाहरु बताइएको छ । यो पुस्तक १९४६ मा केही व्यक्तिहरुका लागि मात्रै उपलब्ध थियो । परमहंस योगानन्द को दावा छ कि पुस्तक लेखिने कुरा उन्नाइसौँ शताब्दीका गुरु लाहिडी महाशयद्वारा पहिले नै घोषणा गरिएको थियो ।

श्रेणी:हिन्दू आध्यात्मिक नेता
एसी फन

**एसी फन** () सामान्यतया *एसी* को रूपमा चिनिने, एक चीनीयाँ भिडियो साझेदारी गर्ने वेबसाइट हो । एसी फन "एनिमी, कमिक्स र मजा" को संक्षिप्त नाम हो । भिडियोहरूमा टिप्पणीहरू एकै साथ देखिने यो पहिलो भिडीयो साझेदारी वेबसाइट हो । वेबसाइट प्रारम्भिक रूपमा एसीजीएन (एनिमेशन, कमिक्स, खेल र उपन्यास) समुदायको रूपमा अभिमुख गरिएको छ जसका कारण यो दर्शकहरूका माझ एक प्रभावकारी भिडियो साझेदारी वेबसाइट रूपमा परिचित भएको छ । एसी म्युसुम र टिडी 
म्युसुम एसी फनको प्रतिनिधि आइकन हुन् ।

## वेबसाइट
यस वेबसाइटले प्रयोगकर्ताहरूलाई भिडियो अपलोड, अवलोकन र साझा गर्न अनुमति दिन्छ । प्रयोगकर्ताहरूले टिप्पणी खण्डमा गएर टिप्पणी गर्न सक्दछन् वन भिडियोहरूमा प्रत्यक्ष रूपमा आफुलाई लागेका कुरा टिप्पणीको रूपमा राख्न सक्छन्, जसले भिडियोहरू हेर्दा अधिक कुराकानी र सञ्चारमा सेवामा पुग्ने गरेको छ ।

## विशेषता
प्रत्येक दर्शकले "अवरुद्ध सूची"को सिर्जना गर्न सक्छ, जसले प्रयोगकर्ताहरूलाई केही अनावश्यक शब्दहरू वा टिप्पणीहरूमा रोक्न लगाउन अनुमति दिन्छ । भिडियोहरू हेर्द स्क्रिनमा केही अनावश्यक टिप्पणीहरू हुन सक्छन्, जसलाई प्रयोगकर्ताहरू वा दर्शकहरूले शब्द वा टिप्पणीलाई नदेखिने बनाउन सक्दछन् । यस्ता शब्द र टिप्पणीहरू स्क्रिनमा स्वचलित रूपमा हराउनेछ तर अन्य दर्शकहरूले भने यस्ता शब्द वा टिप्पणीहरू हेर्न सक्छन् ।

* वेबसाइटले भिडियोहरूलाई फरक-फरक प्रकारहरूमा विभाजन गर्दछ:
** चल कार्टुनहरू
** सङ्गित
** भिडियो खेलहरू 
** मनोरञ्जन (टेलिभिजन कार्यक्रम, चलचित्र)
** षृष्ठहरू (राजनितिक, सैनिक सम्बन्धि लेखहरू
** नाटकहरू

## इतिहास
जून २००७ मा एसी फन, सिना भिडियोको आधार मा एसीजी थिम भिडियो साझेदारी साइटको रूपमा बनाइएको थियो ।

सन् २००८ मा, साइट एक निकोनिको-शैलीमा यस वेबसाइट थालनी भएको थियोे । सन् २००९ मा, साइटले नाटक र सिनेमालाई नयाँ श्रेणीको रूपमा थपेको थियोे र त्यसपछि व्यक्तिले खाता सिर्जना गर्न र भिडियोहरू उर्ध्वभरण गर्न सक्ने सुबिधाको पनि सुरूवात भएको थियो ।

१३ फेब्रुअरी २०१० यसले आफ्नो पहिलो वसन्त महोत्सव गलाको आयोजना गरेका थिए ।

९ मे २०१० मा लेखको सङ्ख्या र भिडियो प्रस्तुत १,००,००० पुगेको थियो । वेबसाइटले आफ्नो डोमेन एसप फन डट सिएनबाट एसी फन डट टिभी मा परिवर्तन गरेको थियोे । यसलाई गुवाङझोउमा आधारित एक नयाँ साप्ताहि पत्रिका द्वारा "२०१० को विशेष वेबसाइट"को रूपमा सम्मानित गरेको थियोे । र २०१४ सम्ममम लेखको सङ्ख्या र भिडियो प्रस्तुत १०,००,००० पुगेको थियोे ।

मार्च २०१५ मा यसले आफ्नो मुख्यालय बेइजिङमा सारेको थियोे ।

## सन्दर्भ सामग्री
## बाह्य कडीहरू
* आधिकारिक वेबसाइट
* एसी फन विबो

श्रेणी:चिनियाँ वेबसाइट
कुष्टिया जिल्ला

**कुष्टिया जिल्ला** () बङ्गलादेशको खल्ना विभागमा रहेको एक जिल्ला हो । भारतको विभाजन पछि कुष्टिया एक छुट्टै जिल्लाको रूपमा अस्तित्व आएको थियो । त्यहाँ भन्दा पहिला कुष्टिया ब्रिटिश भारतको बङ्गाल प्रान्तको अधीनमा रहेको नैडिया जिल्लाको एक भाग थियो । कुष्टिया धेरै विश्व प्रसिद्ध व्यक्तिहरूको प्राचीन भूमि रहेको छ जस्तै रविन्दनाथ टेगोर, लालन फकीर, एस.आई टुटल आदि ।
## भूगोल
कुष्टिया जिल्ला २३°४२' देखि २४°१२' उत्तर अक्षांश र ८८°४२' देखि ८९°२२' देशास्तरणमा अवस्थित छ । यो जिल्ला कुल क्षेत्रफल १६२१.१५ वर्ग किलोमिटर रहेको छ । यस जिल्लालाई राजशाहि, नटोर र पाब्ना जिल्लाले उत्तरबाट घेरेको छ भने झिनाइदह र चौगङ्गा जिल्लाले दक्षिणबाट घेरेको छ त्यस्तै गरी राजवरी जिल्ला पुर्वमा र भारतको पश्चिम बङ्गाल र मेहरपुर जिल्लाले पश्चिमबाट घेरेको छ । यस जिल्ला पद्मा, कुमार, गराइ जस्ता देशकै प्रमुख नदिहरू पनि रहेका छन् । यस जिल्लाको औसत उच्च तापमान ३७.८ डिग्री मापन गरिएको छ भने न्युनतम तापक्रम ९.२ डिग्री मापन गरिएको छ । यस जिल्ला वार्षिक वर्षाको औसत १,४६७ मिलिमिटर हुने गरेको छ । 

## जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या १९,४६८,३८ जसमध्ये पुरुषको जनसङ्ख्या ५०.८६% छ भने महिलाको जनसङ्ख्या ४९.१४% रहेको छ । धर्मका आधारमा यस जिल्ला कुल जनसङ्ख्या मध्ये ९५.७२% मुस्लिम हुन् भने ४.२२% हिन्दु धर्मका छन् धने बाँँकी रहेको  जनसङ्ख्या विभिन्न धर्मका हुन् । यस जिल्लामा कुल ३५८७ मस्जिद छ भने १८५ मन्दिर र ३२ चर्चहरू रहेका छन् ।

## प्रशासनिक विभाजनहरू
कुष्टिया जिल्ला सन् १९४७ मा भारतको विभाजन पछि वनाइएको थियो जसको सुरुवाती क्रममा कुष्टिया, चौगंगा र मेयरपुर उप-विभागहरू सामेल थिय । यी सबै उप-विभागहरू पछि प्रत्येक जिल्लाको रूपमा परिवर्तन भएका थिए । यस जिल्लामा रहेका उप-जिल्लाहरू यस प्रकार छन्:
* भेडामारा उप-जिल्ला
* दौलतपुर उप-जिल्ला
* खोकसा उप-जिल्ला
* कुमारखाली उप-जिल्ला
* कुष्टिया सदर उप-जिल्ला
* मिरपुर उप-जिल्ला

## अर्थतन्त्र
यस क्षेत्रमा उब्जनी गर्न योग्य भूमिहरू रहेका छन् ।  यस जिल्लामा प्रचुर मात्रामा जुल खेती हुने भएकाले यस जिल्ला नाम कुष्टिया हुन् पुगेको हो जसको अर्थ बङ्गाली भाषामा जुट हुने गर्छ ।  यस क्षेत्रमा धेरै धान मिलहरु पनि रहेका छन् । कुष्टियामा अन्य थुप्रै औद्योगिक कारखानाहरू स्थापित भएका छन् जसमध्ये  यहाँ सबैभन्दा धेरै खैनी र सुर्तीजन्य कारखानाहरू छन् । तिनीहरूमध्ये नासिर तम्बाकु लिमिटेड र ब्रिटिश-अमेरिकी तमाबाकु उल्लेखनीय छन् । यस जिल्लाको कुमारखेल अपजिलामा उच्च गुणस्तरको वस्त्र प्रसोधन र सालाइने गरिएको छ । यहाँ उत्पादन गरिएका खाद्य तथा अखाद्य बस्तुहरू देशको सीमाभन्दा बाहिर निर्यात पनि गरिएको छ ।

यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ५१.७१% मानिसहरू संलग्न छन् । यस जिल्लाका मानिसहरू अन्य जस्तै ५.४८% मजदुरी, व्यापारमा ३.९९%, वाणिाज्यमा १७.६१%, सञ्चार र यातायातमा ४.०३%, सरकारी कार्यलयहरूमा ७.३२% , धर्म सेवामा ०.१५% र अन्यमा ७.६७% रहेका छन् ।

## सन्दर्भ सामग्री
## बाह्य कडीहरू
* आधिकारिक वेबसाइट 
* कुष्टिया जिल्ला जानकारी  
* कष्टिया जिल्लाको अनलाइन पत्रीका, संस्कृति, इतिहास र व्यापारिक जानकारी 

श्रेणी:बङ्गलादेशका जिल्लाहरू
मेहेरपुर जिल्ला

**मेहेरपुर जिल्ला** () बङ्गलादेशको खुल्ना विभागमा रहेको एक जिल्ला हो ।
## भूगोल
यो जिल्ला २३°३६' देखि २३°५८' उत्तर अक्षांश र ८८°३३' देखि ८८°५३' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्य ७१६.०८ वर्ग किलोमिटर ओगटेको छ । यो जिल्ला बङ्गलादेशमा नारायणगञ्ज र झालोकटी पछिको सबैभन्दा सानाो जिल्लाको रूपमा रहेको छ । 
यस जिल्लालाई कुष्टिया र भारतको पश्चिम बङ्गाल राज्यले उत्तरबाट घेरेको छ भने दक्षिणमा चौगंगा जिल्ला घेरेको छ । त्यस्तै गरी कुष्टिया जिल्लाको पश्चिम भागले पुर्वमा घेरेको छ । यस जिल्लामा इस्मती र भौरव गरी देशकै दुई प्रमुख नदिहरू रहेका छन् ।

## इतिहास
मेहरपुर बांग्लादेशको एक ऐतिहासिक जिल्ला हो जहाँ बङ्गलादेशको प्राविधिक सरकार गठन भएको थियो र गाँउमा सन् १९७१ अप्रिल १७ मा गाउँले विधान ल्याइएको थियो । सम्पूर्ण उद्घाटन कार्यक्रम स्थानीय नेता मोमिन चौधरी र एमएम रुस्तम अलीको निरीक्षण  आयोजित भएको थियो । बङ्गलादेशको पहिलो प्रदशीय सरकार ताजुदिन अहमद र सियाद नजरुल इस्लामको नेतृत्वमा यही जिल्ला गठन गरिएको थियो । त्यस दिन पछि १८ अप्रिल १९७१ मा पाकिस्तानी सेनाले अमजुपी गाउँ ८ जना सर्वसाधारणहरूलाई मारेका थिए । मेहेरपुर पहिला कुष्टिया जिल्लाको एक उप-जिल्ला रूपमा रहेको थियो भने सन् १९८३ मा यसलाई जिल्लाको रूपमा घोषित गरिएको थियो ।  मेहेरपुर नगरपालिका बङ्गलादेशकै सबैभन्दा पुरानो नगरपालिका मध्ये एक हो जुन सन् १९५९ मा स्थापना गरिएको थियो ।

## प्रशासन
भारतमा ब्रिटिश शासनकालमा मेहेरपुर नैडिया जिल्लाको अधीन रहेको थियो । मेहरपुर सहर १६ शताब्दीको सुरुमा स्थापना भएको थियो । मेहेरपुर नगरपालिका १९६० मा गठन भयो भने मेहेरपुर जिल्ला २४ फेब्रुअरी १९८४ मा स्थापना भएको थियो । मेहेरपुर जिल्ला ३ उप-जिल्लामा विभाजन भएको थियो: जुन यस प्रकार छन् ।
* गंनी उप-जिल्ला
* मेहेरपुर सदर उप-जिल्ला
* मुजिबनगर उप-जिल्ला
### जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या ४,९१४,३६ रहेको छ जसमध्ये पुरुषको जनसङ्ख्या ३,०३१,६६ रहेको छ भने महिलाको जनसङ्ख्या २,८८२,७० रहेको छ । यस जिल्लाको जनधनत्व ९१५.२ प्रति किलोमिटर रहेको छ । धर्मका आधारमा यस जिल्लामा इस्लाम जनसङ्ख्या ५,७६९,६२ रहेको छ भने हिन्दुको धर्मको सङ्ख्या ६७७९, बुद्ध धर्म ७३८९, इसाई धर्म २१ र अन्य २८५ रहेका छन् ।

## अर्थतन्त्र
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६९.९५% मानिसहरू संलग्न छन् । यस जिल्लाका मानिसहरू अन्य जस्तै ३.२४% मजदुरी, उद्योग र कलकारखानामा ०.८७%, वाणिाज्यका १३.८३%, रेमिटेन्स ०.५९%, सञ्चार र यातायातमा २.२१%, सरकारी कार्यलयहरूमा ३.८१% ,धर्म सेवामा ०.१४% र अन्यमा ५.३३% रहेका छन् ।

## शिक्षा
यस जिल्लाको अौसत साक्षरता दर ३७.८% रहेको छ जसमध्ये पुरुषको साक्षरता दर ३९.९% छ भने महिलाको ३५.६% रहेको छ । यस जिल्लामा ७ क्याम्पस, ६० माध्यमिक विद्यालय, २०० प्राथमिक विद्यालयहरू रहेका छन् । ती मध्य मेहेरपुर सरकार क्याम्पस (१९६२), मजिवनगर डिग्री क्याम्पस (१९८३), गङ्गानी डिग्री क्याम्पस (१९८३), मेहेरपुर जिल्ला उच्च माध्यमिक विद्यालय(१८५४), मेहेरपुर नमुना उच्च माध्यमिक विद्यालय (१८५९), मेहेरपुर जिल्ला छात्र माध्यमिक विद्यालय (१९४०) आदि यस जिल्ला उत्कृष्ट विद्यालयहरू हुन् ।

## सन्दर्भ सामग्री
## बाह्य कडीहरू
*मेहेरपुर जिल्लाको मौसमी विवरण

श्रेणी:बङ्गलादेशका जिल्लाहरू
भिएनजी निगम

**भिएनजी निगम** वा मात्र (**भिएनजी**) भियतनामको एक प्रविधि कम्पनी हो । सन् २००४ मा स्थापित यस कम्पनी डिजिटल सामग्री र अनलाइन मनोरञ्जन तथा सामाजिक सञ्जाल र ई-वाणिज्य जस्ता लोकप्रिय सेवाहरू सञ्चालन गर्दछ।

हाल कम्पनीका १०० मिलियन अनलाइन प्रयोगकर्ताहरू रहेका छन् ।

## इतिहास
भिएनजी ९ सेप्टेम्बर २००४ मा भिना गेमको नाममा स्थापित भएको थियो । किड्सफ्टको साथ हस्ताक्षर भएपछि  *भो ल्याम ट्रुएन काइ* नामक भिडियो खेल भियतनामको पहिलो व्यापक मल्टीप्लेयर अनलाइन भूमिकामा रहने खेल बनेको थियोे । सञ्चालनको एक महिना पछि यसका २००,००० अनलाइन प्रयोगकर्ताहरू पुगेका थिए ।

कम्पनीले इन्टरनेट प्रयोगकर्ताहरूको लागि इन्टरनेट साइबर स्टेशन प्रबन्धक जस्तै विकासशील सफ्टवेयर उत्पादनमा ध्यान केन्द्रित गरेको थियोे । कम्पनीले जिङ ब्राण्ड अन्तर्गत वेब उत्पादनहरू पनि विकास गर्यो जसले यो व्यापक मञ्चको जानकारी, जडान र प्रयोगकर्ताको लागि मनोरञ्जनको ब्यबस्था गरेको छ । अगस्ट २००८ मा भिएनजी निगम नामको रूपमा अलेक्सा ले जिङ एमपि ३ लाई भियतनामको अनलाइन सङ्गित खोजी उपकरण र सङ्गित सुन्ने माध्यमको रूपमा सबैभन्दा लोकप्रिय वेबसाइटको सुचीमा राखेको थियोे ।

कम्पनीले "थुआन थिएन किम" नामक अनलाइन खेलको विकास गरेको थियोे जसले सन् २०१० मा गेमिङ समाधान र इलेक्ट्रोनिक मनोरञ्जनका क्षेत्रमा "साओ खुइ" पुरस्कार जितेको थियोे ।

यस मञ्चले धेरै उत्पादनहरू विकासमा ध्यान केन्द्रित गरेर भिएनजीले मोबाइल प्रवृति पकड्न सफल भयो र । यसमध्येको सबैभन्दा उत्कृष्ट जालो नामक वेबसाइट थियो जसले नि: शुल्क कलहरू र सन्देश पठाउनको लागि बनाइएको मोबाइल अनुप्रयोग हो । यसका केवल १.५ वर्ष भित्रमा १० मिलियन प्रयोगकर्ताहरू पुगेका थिए ।

## डाटा केन्द्र
निगमका, हो चि मिन्ह र हानोइमा गरी २ वटा डाटा केन्द्रहरू रहेका छन् ।
## भिएनजी संस्कृति
निगमको मुख्यालय हो ची मिन्ह सहरमा रहेको छ । भियतनामका ठूला सहरहरू सहित हनोई र डनाङ र भियतनामका विभिन्न प्रदेशहरूमा यसका ७ वटा शाखाहरू छरिएर रहेका छन् ।

## उत्पादन र सेवा
### डिजिटल सामग्री र अनलाइन मनोरञ्जन
जुनि एक अनलाइन गैर-लाभकारी शिक्षा परियोजना हो जुन भिएनजी र भिएनआइएफ द्वारा सञ्चालन र लगानी गरिएको छ, जुन आधिकारिक रूपले मार्च २०१४ मा प्रकाशित गरिएको थियो । २०१४ मा, यसका १ लाख २४ हजार सदस्यमा दैनिक ४ हजार भन्दा बढी सक्रिय सदस्यहरू रहेका थियो । जुनिको प्रकाशन पछि यसलाई सक्षम शैक्षिक परियोजना मध्ये एकको रूपमा मूल्याङ्कन गरिएको थियो । हाल यसमा १४६६ परीक्षाका नमूनाहरू, ६१८ भिडियो व्याख्यानहरू र १२४ प्रमुख विषयहरू रहेका छन् ।

## सन्दर्भ सामग्री
## बाह्य कडीहरू
*

श्रेणी:अनलाइन कम्पनीहरू
महर्जन

**महर्जन (Maharjan)** एक हिन्दु तथा बौद्ध धर्म मान्ने नेवार जाति थर हो । मुख्य गरी यो थर भएका नेवारहरू नेपालको पाटन, किर्तीपुर, भक्तपुर तथा काठमाडौ उपत्यकामा बसोबास गर्ने गर्दछन् ।

## संस्कृति
नेवार जातिको भाषाका रूपमा लिइने नेपाल भाषा महर्जन थर भएका जातिहरू बिच अत्याधिक प्रचलित रहेको छ।

## चर्चित व्यक्तिहरू
### राजनैतिक व्यक्तित्वहरू
*राज काजी महर्जन- राजनितीज्ञ,

*विष्णुलाल महर्जन- जिउदा सहिद घोषित व्यक्ति,

*दिलिप महर्जन- राजनितीज्ञ,

### कला,साहित्य तथा सांस्कृतीकहरू
*भीमबहादुर महर्जन- गीतकार,

### खेलकुदका व्यक्तित्वहरू
*महेश महर्जन-नेपालको पहिलो अन्तर्राष्ट्रिय पदक विजेता शारीरिक सुगठनका खेलाडी,

*ननिता महर्जन- नेपालको पहिलो अन्तर्राष्ट्रिय प्रतियोगितामा सहभागी जनाउने वा पदक जित्ने महिला शारीरिक सुगठनका खेलाडीले,

*बालगोपाल महर्जन- नेपालका सफल फुटबल खेलाडी तथा प्रशिक्षक,

*विराज महर्जन- नेपाल राष्ट्रिय फुटबल टिमका वर्तमान क्याप्टेन

## यो पनि हेर्नुहोस्
## सन्दर्भ सामाग्री
## बाह्य कडीहरू
श्रेणी:नेवार जाति
श्रेणी:नेवार जातिका थरहरू
आपारात

**आपारात** एक इरानी श्रव्य दृश्य साझेदारी सेवा हो जुन फेब्रुअरी २०११ मा सुरु भएको थियोे र त्यसको दुई महिना पछि १३ अप्रिल २०११ मा आधिकारिक रूपमा यसले सेवा सञ्चालन गरेको थियोे । आपारात साथसाथै कोल्ब र मिहनब्लग वेबसाइटहरू, साबा आइडिया टेक कम्पनी (साबा आइडिया) द्वारा सुरु गरिएको थियो र यी सबै वेबसाइटहरू मोहम्मद जाभद शोकौरी मोगहादमद्वारा व्यवस्थित गरिएको छ । साझेदार गरिएका श्रव्य दृश्यहरूको सजिलो पहुँचको लागि, यो वेबसाइटले श्रव्य दृश्यहरूलाई व्यक्तिगत, प्रकृति, शैक्षिक, मनोरञ्जन आदि जस्ता विभिन्न वर्गहरू अन्तर्गत व्यवस्थित गरेको छ । सन् २०१३ मा मल्टीमीडियाको क्षेत्रमा इरान वेब फेस्टिवल मा विशेषज्ञहरु द्वारा यसलाई उत्कृष्ट वेबसाइटको रूपमा चयन गरिएको थियोे र २०११ मा सर्वश्रेष्ठ चलचित्र वेबसाइटको रूपमा पनि चयन गरिएको थियो ।

## इतिहास
इरानमा धेरै अन्तर्राष्ट्रिय श्रव्य दृश्य साझेदारी सेवाहरू प्रतिबन्धित भएपछि, आपारात इरानी प्रयोगकर्ताहरू माझ फेब्रुअरी २०१० मा पेश गरिएको थियो । आपारातको सेवा सुरु भएको एक बर्स पछि, फेब्रुअरी २०११ मा यसले एन्ड्रोइड संस्करणमा आफ्नो सेवा सञ्चालन गरेको थियो । एक वर्ष भन्दा बढी पछि, डिसेम्बर २०१२ मा, यसमा दर्ता भएका श्रव्य दृश्यहरूले दैनिक एक लाख भन्दा बढी दर्शकहरू पाएको थियोे । जुलाई २०१३ मा, आपारातको आईओएसको संस्करण निस्कासन गरिएको थियो । त्यसपछि त्यस वर्ष नोभेम्बर २०१३ मा, पहिलो अनलाइन फोटो प्रतियोगिता जसलाई "तेहरान अतिथि" भनिन्छ जसलाई यसले तेहरान नगरपालिकाको सहयोगमा आयोजित गरेको थियो । पछि मार्च २०१४ मा एन्ड्रोइडमा आपारातको दोस्रो संस्करण जारी गरिएको थियो । अप्रिल २०१४ मा, इरानको इस्लामी गणतन्त्रका राष्ट्रपतिले अपारातमा आफ्नो खाता सिर्जना गर्य र यस सेवामा पहिलो आधिकारिक च्यानल पेश गरिएको थियोे । राष्ट्रपति पछि, सञ्चर मन्त्रीले पनि आपारातमा एक आधिकारिक च्यानल सिर्जना गरे र यो इरानमा सामाजिक सञ्जालको रूपमा सक्रिय रूपले अधि बढेको थियोे ।

## श्रव्य दृश्य विशेषता
### श्रव्य दृश्य चल्ने क्षमता
आपारातमा श्रव्य दृश्य फाइलहरू सबै प्रयोगकर्ताहरूलाई पहुँच योग्य छन् त्यसैले पहिला सदस्यता बिनानै यो सेवाको श्रव्य दृश्य सामग्री हेर्न सक्दछन् । तथापि, आपारातमा हादिएका केही श्रव्य दृश्यहरू सार्वजनिकको लागि पहुँच योग्य छैनन् जसलाई भुक्तानी आवश्यक पर्दछ । उर्ध्वभरण गरिएका श्रव्य दृश्य सार्वजनिक रूपमा वा मात्र प्रयोगकर्ताको पहुँचमा रहने भन्ने निर्णय सामग्री उर्ध्वभरण गर्नेको हातमा रहेको हुन्छ ।
### उर्ध्वभरण
आपारातमा श्रव्य दृश्यहरू उर्ध्वभरण गर्न, प्रयोगकर्ताहरू पहिला सदस्य हुनै पर्नेछ । सेवा सदस्यता लिए पछि, प्रयोगकर्ताहरूले श्रव्य दृश्यहरू विभिन्न ढाँचाहरूमा अपलोड गर्न सक्छन्, जसमा एमपीइजी, ३ जिपि, एभिआइ, एमकेवी, एभीआइ र एमपि ४ मा नामकरण गर्ने सकिने सुबिधा रहेको छ ।एच.डी. गुणस्तरको साथ प्रयोगकर्ताहरूले श्रव्य दृश्य उर्ध्वभरण गर्न र हेर्न सक्छन् । आपारातमा श्रव्य दृश्य उर्ध्वभरण गर्न, १५०० एमबीको सीमा रहेको छ र १५०० एमबी भन्दा ठूलो श्रव्य दृश्यहरू अपलोड गर्नको लागि प्रयोगकर्ताहरूसँग प्रमाणित खाता हुनुपर्ने छ ।
### गुणस्तर र ढाँचा
आपारातमा प्रयोगकर्ताले यस सेवामा श्रव्य दृश्यहरू विभिन्न ढाँचाहरू उर्ध्वभरण गर्न सक्दछन् । आपारातमा सम्भव ढाँचाको सूची तल रहेको छ:

## सन्दर्भ सामग्री
## बाह्य कडीहरू
आधिकारिक वेबसाइट 

श्रेणी:इरानका कम्पनीहरू